Еди Маринов
За такива ситуации

chitanka.info

За такива ситуации е нужна маска,

да се скриеш зад нея,

да не допуснеш светът да те види,

да види сълзите, кръвта,

която изтича от сърцето ти

а обагря всичко наоколо — в сиво…

За такива ситуации ти трябва драматург,

да ти напише роля, думички,

да ги научиш и да ги говориш

твърдо и уверено,

придавайки си силата,

която нямаш…

За такива ситуации ти трябва книга,

която сама да напишеш,

да се излееш, да се изпразниш

върху белите безчувствени листове,

да намериш себе си отново,

да се преродиш…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.